skrivagnerien. Evel da Herve Bellec, da skouer, bet priziet gant konkour lennerien an Telegramme. Sañset on gouzout un tammig war bep levr. A-wechoù e lennan buan ha buan. A-wechoù e lennan resisoc'h. Mod-se e c'hellan kenlabourat gwelloc'h gant ar stalioù ha  lavarout dezho pelec'h zo moaien da lakaat mat al levrioù. Lod o deus ur "c'horn rannvroel ". Lod all o deus ur c'horn gouestlet da istor Vreizh, rak dedennet-tre eo ar Vretoned gant istor o bro. Met a-wechoù eo gwelloc'h lakaat levrioù zo e-touez ar "romantoù terrouar ". Gwelet ha gwerzhet e vint fonnusoc'h. Rak diaes eo atav. A-wechoù ne chom ul levr nemet ur miz war an daol. Ma ne vez ket gwerzhet e vez kaset deomp buan en-dro. Ha    diaesoc'h eo labourat gant supermarc'hadoù zo. Ar choaz ne zepand  ket mui eus an hini a zo e penn ar stal. E Pariz e vez dibabet. Startoc'h eo evit al levrioù rannvroel memestra .»